|  |  |
| --- | --- |
|  **MINISTERUL SĂNĂTĂȚII** |  **MINISTERUL MUNCII ȘI SOLIDARITĂȚII SOCIALE** |

**ORDIN**

**pentru modificarea și completarea anexelor nr. 1 și nr. 2 la Ordinul ministrului sănătății și al ministrului muncii și solidarității sociale nr. 3423/2128/2022 privind aprobarea Metodologiei și a Raportului de evaluare medicală şi psihologică a persoanelor cu dizabilităţi intelectuale şi psihosociale în contextul dispunerii, prelungirii, înlocuirii sau ridicării măsurii de ocrotire**

Văzând Referatul de aprobare nr. al Direcţiei generale asistenţă medicală din cadrul Ministerului Sănătății și nr. al Ministerului Muncii și Solidarității Sociale,

luând în considerare dispozițiile art. 23 din Legea nr. 140/2022 privind unele măsuri de ocrotire pentru persoanele cu dizabilităţi intelectuale şi psihosociale şi modificarea şi completarea unor acte normative,

ținând cont de prevederile art. 938 alin. (6) din Legea nr. 134/2010 privind Codul de procedură civilă, republicată, cu modificările şi completările ulterioare

în temeiul art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare și al art. 18 alin. (3) din Hotărârea Guvernului nr. 23/2022 privind organizarea şi funcţionarea Ministerului Muncii şi Solidarităţii Sociale,

**ministrul sănătății și ministrul muncii și solidarității sociale emit următorul**

**ORDIN:**

**Art. I** – Anexele nr. 1 și nr. 2 la Ordinul ministrului sănătății și al ministrului muncii și solidarității sociale nr. 3423/2128/2022 privind aprobarea Metodologiei și a Raportului de evaluare medicală şi psihologică a persoanelor cu dizabilităţi intelectuale şi psihosociale în contextul dispunerii, prelungirii, înlocuirii sau ridicării măsurii de ocrotire, publicat în Monitorul Oficial al României, Partea I, nr. 1128 din 23 noiembrie 2022, se modifică și se completează după cum urmează:

1. În Anexa nr. 1, după articolul 5 se introduce un nou articol, articolul 6 cu următorul cuprins:

”Art. 6 - Furnizorii de servicii medicale aflaţi în relaţie contractuală cu casele de asigurări de sănătate nu încasează sume pentru documentele medicale necesare evaluării şi reevaluării medicale în contextul dispunerii, prelungirii, înlocuirii sau ridicării măsurii de ocrotire eliberate potrivit domeniului de competenţă, în urma serviciilor acordate.”

1. În Anexa nr. 2, articolul 2 se modifică şi va avea următorul cuprins:

”Art. 2 - Evaluarea psihologică se realizează de către un psiholog care deține atestat de liberă practică în treapta profesională specialist sau principal și exercită profesia prin una dintre formele legale prevăzute de Legea nr. 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, cu modificările ulterioare.”

1. În Anexa nr. 2, după articolul 7 se introduce un nou articol, articolul 8 cu următorul cuprins:

”Art. 8 - Furnizorii de servicii medicale aflaţi în relaţie contractuală cu casele de asigurări de sănătate nu încasează sume pentru documentele medicale necesare evaluării şi reevaluării psihologice în contextul dispunerii, prelungirii, înlocuirii sau ridicării măsurii de ocrotire eliberate potrivit domeniului de competenţă, în urma serviciilor acordate.”

**Art. II** -Prezentul ordin se publică în Monitorul Oficial al României, Partea I.

|  |  |
| --- | --- |
| **p. MINISTRUL SĂNĂTĂȚII** **SECRETAR DE STAT****CĂTĂLIN VIȘEAN** |  **MINISTRUL MUNCII ȘI SOLIDARITĂȚII SOCIALE** **MARIUS-CONSTANTIN BUDĂI** |

**ORDIN**

**pentru modificarea și cmpletarea anexelor nr. 1 și nr. 2 la Ordinul ministrului sănătății și al ministrului muncii și solidarității sociale nr. 3423/2128/2022 privind aprobarea Metodologiei și a Raportului de evaluare medicală şi psihologică a persoanelor cu dizabilităţi intelectuale şi psihosociale în contextul dispunerii, prelungirii, înlocuirii sau ridicării măsurii de ocrotire**

|  |  |  |  |
| --- | --- | --- | --- |
| STRUCTURA | DATA SOLICITĂRII AVIZULUI | DATA OBŢINERII AVIZULUI | SEMNĂTURA |
| STRUCTURA INIŢIATOARE |
| Direcţia generală asistență medicalăDirector General Costin ILIUȚĂ |  |  |  |
| STRUCTURI AVIZATOARE |
| Direcţia generală juridică Director General Ionuţ Sebastian IAVOR |  |  |  |
| Direcţia generală juridică Serviciul avizare acte normativeȘef serviciu Dana Constanţa EFTIMIE |  |  |  |
| Secretar GeneralMihai Alexandru BORCAN |  |  |  |

Persoana responsabilă de elaborarea proiectului: Mihaela Necula, Consilier superior, 021.3072.517, mihaela.necula@ms.ro